recursal/SuperWikiNEXT-32B huggingface dataset:
ভারতের মহারাষ্ট্রে কোয়না **বাঁধ** অন্যতম বৃহত্তম নদী বাঁধ। এটি একটি রাবল-কংক্রিটের বাঁধ, যা কোয়না নদীর উপর নির্মিত।কোয়না নদীর উৎস সহ্যাদ্রি পর্বতমালার শৈলশহর মহাবালেশ্বর এ। বাঁধটি  পশ্চিম ঘাটের কোলে চিপলুন এবং কারাদ এর সংযোগকারী জাতীয় সড়কের কাছে,সাতারা জেলার কোয়নানগর-এ অবস্থিত।

ইতিহাস
------

বিংশ শতাব্দীর প্রথম দিকে একটি জরিপে কোয়না নদীকে একটি সম্ভাব্য হাইড্রো-ইলেকট্রিক সোর্স হিসাবে বর্ণনা করা হয়। প্রথম বিশ্বযুদ্ধের পর টাটা গ্রুপ কর্তৃক কোয়না নদীর জলবিদ্যুৎ প্রকল্পের অনুসন্ধান করা হয়। ১৯২৮ সালের আর্থিক সংকটের ফলে প্রকল্পটি বাতিল হয়ে যায়। ভারত স্বাধীন হওয়ার পর, এটি মহারাষ্ট্র সরকার কর্তৃক গ্রহণ করা হয়। ১৯৫১ সালে কোয়না বাঁধ প্রকল্পটির দিকে নজর পড়তে শুরু করে। প্রকল্পটি ১৯৫৩ সালে অনুমোদন করা হয় এবং ১৯৫৪ সালের প্রথম দিকে নির্মাণ কাজ শুরু হয়।

বর্ণনা
------

বাঁধ নির্মাণের প্রধান উদ্দেশ্য ছিল জলবিদ্যুৎউৎপাদন এবঙ্গি প্রতিবেশী এলাকায় কিছু সেচ ব্যবস্থা। বর্তমানে এটি ভারতের বৃহত্তম ক্ষমতা সম্পন্ন জলবিদ্যুৎ প্রকল্প যার মোট ইনস্টল ক্ষমতা ১,৯২০ মেগাওয়াট। তার বিদ্যুৎ উৎপাদন সম্ভাবনার কারণে কোয়না নদীকে 'লাইফ লাইন মহারাষ্ট্র'. বিবেচনা করা হয় ।

|  |  |
| --- | --- |
| মহারাষ্ট্রে কোয়না বাঁধ  |  শিবাজিসাগর হ্রদ
বাইরের সুইচইয়ার্ড |

বাঁধের স্পিলওয়েটি কেন্দ্রস্থলে অবস্থিত। এতে ৬টি রেডিয়াল গেট রয়েছে যা বর্ষাকালে অর্থাৎ বন্যার মরশুমে বন্যা নিয়ন্ত্রণের একটি গুরুত্বপূর্ণ ভূমিকা পালন করে। বাঁধের ক্যাচমেন্ট এলাকা কোয়না নদী ও সম্পর্কিত শিবাজিসাগর হ্রদ অঞ্চল জুড়ে যা দৈর্ঘ্যে প্রায় ৫০ কিমি (৩১ মা)। স্বাধীনতার পরে ভারতে তৈরি বৃহত্তম সিভিল এঞ্জিনীয়ারিং প্রকল্প গুলির মধ্যে এটি অন্যতম। কোয়না জলবিদ্যুৎ প্রকল্পটি মহারাষ্ট্র রাজ্য বিদ্যুৎ বোর্ড দ্বারা পরিচালিত হয়। 
এই বাঁধটিকে সাম্প্রতিক অতীতে অনেক ভূমিকম্প সহ্য করতে হয়েছে যার মধ্যে রয়েছে ১৯৬৭ সালে কোয়নানগর ভূমিকম্প; এই ভূমিকম্পের বাঁধটিতে কিছু ফাটল সৃষ্টি হয়। দুর্যোগের পরে,ফাটলগুলির গ্রাউটিং সম্পন্ন হয়। এছাড়াও বাঁধের শরীরে অভ্যন্তরীণ ছিদ্র তৈরি করা হয় হাইড্রোস্ট্যাটিক চাপ থেকে মুক্তি পেতে। ভারতীয় বৈজ্ঞানিক সংস্থারা এই অঞ্চলে একটি গভীর বোরহোল ড্রিল করার জন্য একটি উচ্চাভিলাষী প্রকল্প প্রণয়ন করে এবং ভূমিকম্প কার্যকলাপের গভীরভাবে অধ্যয়ন করে। এটি ভূমিকম্পের আরও ভাল বোঝাপড়া এবং সম্ভাব্য পূর্বাভাসে সাহায্য করবে। প্রস্তাবটি হচ্ছে ৭ কিলোমিটার পর্যন্ত খনন করে,জলাধার-এর শারীরিক, ভূতাত্ত্বিক এবং রাসায়নিক প্রক্রিয়া কীভাবে 'রিয়েল টাইম'এ সময়ে ভূমিকম্পের ঝুঁকি সৃষ্টি করে, সে ব্যাপারে জ্ঞান লাভ করা। এটি ভারতীয় বিজ্ঞানীদের নেতৃত্বে একটি আন্তর্জাতিক প্রকল্প হতে চলেছে । 
১৯৭৩ সালে বাঁধের নন-ওভারফ্লো অংশকে শক্তিশালী করা হয় ও ২০০৬ সালে স্পিলওয়ে বিভাগকে শক্তিশালী করা হয় । এখন বাঁধটি ভবিষ্যতে ১৯৬৭ সালের তুলনায় উচ্চতর তীব্রতা সহ যে কোন ভূমিকম্প এর থেকে নিরাপদ বলে আশা করা হচ্ছে।

আরও দেখুন
---------

* কোয়না জলবিদ্যুৎ প্রকল্প
* কোয়না বন্যপ্রাণী অভয়ারণ্য
* ভারতের পাওয়ার স্টেশন

তথ্যসূত্র
---------

1. ↑  "Koyna D05104"। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১, ২০১৩।
2. ↑  "Koyna Sanctuary Plundered"। downtoearth.org.in। জানুয়ারি ৩১, ২০১১। সংগ্রহের তারিখ নভেম্বর ১৪, ২০১১।
3. ↑  "Major project to study earthquake activity at Koyna"। thehindubusinessline.com।

বহিঃসংযোগ
---------

* প্রাতিষ্ঠানিক ওয়েবসাইট
অলোপী শক্তিপীঠ

দেবী সতীর অন্যতম স্বরূপ ললিতা ত্রিপুরাসুন্দরী । ললিতা শক্তিপীঠ ভারতের এলাহাবাদ বা প্রয়াগরাজে অবস্থিত। এখানে দেবী সতীর আঙুল পড়েছিল। দেবী ললিতা এখানে তিনটি রূপে অবস্থান করেন।  পীঠনির্ণয়তন্ত্র অনুসারে, **অঙ্গুলীবৃন্দ হস্তস্য প্রয়াগে ললিতা ভবঃ || ১৮**  দেবীর ভৈরব হলেন ভব । দেবী ললিতা তৃতীয় মহাবিদ্যা । ইনি ষোড়শী নামেও পরিচিত। আদি শঙ্করাচার্য তাঁর অষ্টাদশ মহাশক্তিপীঠ স্তোত্র তে দেবী ললিতা কে **মাধবেশ্বরী** নামে অভিহিত করেন।

মুর্তিতত্ত্ব
------------

ধ্যানমন্ত্র

> সিন্দূরারুণ বিগ্রহাং ত্রিনয়নাং মাণিক্যমৌলি স্ফুরৎ তারা নায়ক শেখরাং স্মিতমুখী যাপীন  
> 
> বক্ষোরুহাম্৷ পাণিভ্যামলিপূর্ণ রত্ন চষক রক্তোৎপলং বিভ্রতী সৌম্যাং রত্ন ঘটস্থ রক্তচরণাং ধ্যায়েৎ পরামম্বিকাম্ ।।  
> 
> অরুণাং করুণা তরঙ্গিতাক্ষীং ধৃত পাশাঙ্কুশ পুষ্প বাণচাপাম্৷ অণিমাদিভি রাবৃতাং ময়ূখৈ- রহমিত্যেব বিভাবয়ে ভবানীম্ ।।  
> 
> ধ্যায়েৎ পদ্মাসনস্থাং বিকসিতবদনাং পদ্মপত্রায়তাক্ষীং  
> 
> হেয়াভাং পীতবস্ত্রাং  
> 
> করকলিতলসদ্ধেয়পদ্মাং বরাঙ্গীস্  
> 
> সর্বালঙ্কার যুক্তাং সতত মভয়দাং  
> 
> ভক্তনম্ৰাং ভবানী শ্রীবিদ্যাং শান্ত মূর্তিং সকল সুরনুতাং  
> 
> সর্ব সম্পপ্ৰদাত্ৰীম্  
> 
> সকুঙ্কুম বিলেপনামলিকচুম্বিকস্তুরিকাং  
> 
> সমন্দ হসিতেক্ষণাং সশর চাপপাশাঙ্কুশাম্‌ ৷  
> 
> অশেষজন য়োহিনীং অরুণ মাল্যভূষাম্বরাং  
> 
> জপাকুসুম ভাসুরাং জপবিধৌ স্মরেদম্বিকাম্ ।।
> 
> 

অর্থ(সংক্ষিপ্ত):- দেবী শ্রীবিদ্যা হলুদ বস্ত্র পরিধান করেছেন । তিনি অরুণবর্ণা(উদিত সূর্যের মত লাল), পদ্মাসনে উপবিষ্ট, সালংকারা, চতুর্ভুজা । তাঁর চার হাতে আছে শর,ধনুক,পাশ ও অঙ্কুশ । তিনি জবার মালা পরিহিতা ।অণিমা, লঘিমা ইত্যাদির ৮টি অতিপ্রাকৃত শক্তি বা অষ্ট সিদ্ধি তাঁকে রশ্মির মতো ঘিরে রেখেছে। হে মা, আমি তোমার কাছে এই প্রার্থনা করি দৃঢ় বিশ্বাসের সাথে যে তুমি এবং আমি অবিচ্ছেদ্য। আমাদের দুজনের মধ্যে কোনো পার্থক্য নেই।দেবীর একটি সুন্দর শরীর যা মাঝারি মাপের, খুব মোটাও নয় এবং খুব পাতলাও নয় এবং তার হাতে একটি সোনার পদ্ম রয়েছে,যার দ্বারা তিনি সবাইকে আকৃষ্ট করেন। এই সোনার পদ্ম যা শুকিয়ে যেতে পারে না তার ফলে আমাদের মধ্যে পবিত্রতা জ্বলে ওঠে।

তথ্যসূত্র
---------

1. ↑  Raja Gope (২০১৭)। *Devi Pith Tantra*। পৃষ্ঠা 98।
2. ↑  "Avadhoota Datta Peetham"। *www.dattapeetham.org*। সংগ্রহের তারিখ ২০২২-১২-২৩।
অশউইৎজ হচ্ছে দ্বিতীয় বিশ্বযুদ্ধের সময় নাৎসি জার্মানি কর্তৃক তৈরিকৃত একটি নির্মূল শিবির। পোল্যান্ডে অবস্থিত এই শিবিরটি ছিল নাৎসীদের তৈরি সবচেয়ে বড় নির্মূল শিবির। দশ লাখেরও বেশি মানুষ সেই সময় নিহত হয়েছিলেন,  যাদের বড় অংশই ছিলেন ইহুদি সম্প্রদায়ের। ইহুদিদের নিয়ে নাৎসিদের **চূড়ান্ত সমাধান** বাস্তবায়নের জন্য এটি ছিল অন্যতম একটি প্রধান কেন্দ্র।

অশউইৎজে মোট ৪০টিরও বেশি ছোট-বড় ক্যাম্পের সম্মিলন ছিল। এর মধ্যে প্রধান ছিল অশউইৎজ ১, অশউইৎজ ২ - বিরকিনাউ এবং অশউইৎজ ৩ নামে তিনটি ক্যাম্প।

 অশউইৎজ নির্মূল শিবিরের বহির্ভাগ

ক্যাম্পের জীবন
--------------

 অশউইৎজের বন্দীদের ইউনিফর্ম

  

অশউইৎজের প্রত্যেক বন্দীর নিজস্ব একটা ক্রমিক নম্বর ছিল। নম্বরগুলো সোভিয়েত সামরিক বন্দীদের ক্ষেত্রে বাঁ পাশের বুকের ওপর আর বেসামরিক বন্দীদের ক্ষেত্রে বাঁ বাহুর ওপর ঝুলানো থাকতো। 

তাদের মধ্যে আবার বেশ কয়েকটা ক্যাটাগরি ছিল। ক্রমিক নম্বরের নিচে একটি ত্রিকোণ কাপড় দিয়ে তাদেরকে আলাদা করা হতো। রাজনৈতিক বন্দীদের (যাদের বেশিরভাগই ছিল পোলিশ) জন্য ছিল লাল কাপড়, অপরাধীদের জন্য ছিল সবুজ, আর কথিত অসামাজিকদের (যেমন ভবঘুরে, পতিতা) জন্য ছিল কালো কাপড়। জেহোভার সাক্ষীদের দেওয়া হতো বেগুনি, আর সমকামীদের জন্য গোলাপি কাপড়। 

নাৎসি শাসনামলে ৫ থেকে ১৫ হাজার সমকামীকে আটক করা হয়েছিল বলে জানা যায়, যাদের মধ্যে অজানা একটা অংশকে অশউইৎজেও পাঠানো হয়েছিল।  ইহুদিদের *স্টার অফ ডেভিড* এর আকৃতির একটা হলুদ ব্যাজ পরতে হতো। নিজ দেশের নামের প্রথম অক্ষর পরনের কাপড়ের ওপর সেলাই করা থাকতো। বন্দীদের মধ্যে সবার ওপরে ছিল অ-ইহুদি জার্মানরা, তারপর অ-জার্মান অ-ইহুদি, আর সবচেয়ে নিচে অবস্থান করতো ইহুদিরা।

আরও দেখুন
---------

তথ্যসূত্র
---------

1. ↑   Auschwitz deportees deaths by background
2. ↑   United States Holocaust Museum; Archived
3. ↑   System of triangle ;
4. ↑   Persecution of homosexuals in Third Reich ;

1. ↑   
Aushwitz concentration camp
**থাইল্যান্ডে অবৈধ অভিবাসন** বলতে থাইল্যান্ডের কর্তৃপক্ষের অনুমোদন ছাড়াই বিদেশি নাগরিকদের থাইল্যান্ডে অভিবাসন বা বসাবস করা কে বোঝায়। সাম্প্রতিক সময়ে থাইল্যান্ডের প্রতিবেশী দেশগুলো থেকে অভিবাসনের একটি প্রধান গন্তব্য হয়ে উঠেছে থাইল্যান্ড।

পরিসংখ্যান
----------

২০০৫ সাল পর্যন্ত থাই সরকার নিশ্চিত করেছে যে থাইল্যান্ডে ১.৮ মিলিয়ন নিবন্ধিত এবং আইনি ভাবে বৈধ বিদেশী কর্মী রয়েছে এর বীপরিতে অবৈধ অভিবাসীদের ৫ মিলিয়নেরও বেশি। এই অবৈধ অভিবাসীদের মধ্যে শরণার্থীও অন্তর্ভুক্ত রয়েছে। থাইল্যান্ডে দেশভিত্তিক অবৈধ অভিবাসীদের শতকরা হারের দিক থেকে যথাক্রমে ইন্দোনেশিয়া, বাংলাদেশ, নেপাল, মিয়ানমার/বার্মা, ভারত, ভিয়েতনাম, শ্রীলঙ্কা, পাকিস্তান, আফ্রিকা ও চীন এগিয়ে রয়েছে।

থাইল্যান্ডে পাশ্চাত্যের অনেক বাসিন্দাও অবৈধভাবে বসবাস এবং কাজ করে, তাদের মধ্যে অনেকে ইংরেজি শেখায় বা ইন্টারনেট ভিত্তিক ছোট ব্যবসা পরিচালনা করে। তারা এই দেশে দীর্ঘমেয়াদে থাকার জন্য ভুয়া কাগজপত্র ব্যবহার করে ট্যুরিস্ট ভিসা বা প্রাপ্ত অন্যান্য ধরনের ভিসা ব্যবহার করেন।

উত্তর কোরিয়ার অবৈধ অভিবাসী
---------------------------

সাম্প্রতিক বছরগুলোতে উত্তর কোরিয়ার দলত্যাগীরা থাইল্যান্ডকে দক্ষিণ কোরিয়া যাওয়ার জন্য প্রবেশের পথ হিসেবে ব্যবহার করার চেষ্টা করছে। এইসময় কিছু লোকজন থাইল্যান্ডেই অবস্থান করে এবং এখানে কিছু লোক কাজ চালিয়ে যায়। উত্তর কোরিয়ার আইন অনুযায়ী, সরকার তাকে পাঠানো বা আমন্ত্রণ না জানানো পর্যন্ত বেসামরিক নাগরিকরা দেশ থেকে বের হতে পারবে না। তাকে ফিরে যেতে হবে এবং উত্তর কোরিয়ায় বছরে দুইবার রিপোর্ট পাঠাতে হবে।

অবৈধ রোহিঙ্গা অভিবাসী
---------------------

মালয়েশিয়ার সীমান্তের কাছে কর্তৃপক্ষের দুটি অভিযানের পর ১১ জানুয়ারি, ২০১৩ তারিখে মায়ানমার থেকে আটক অন্তত ৬০০ রোহিঙ্গা মুসলমানকে থাইল্যান্ডে পাওয়া যায়। অবৈধ অভিবাসীদের প্রতি বিরূপ আচরণের জন্য প্রায়শই থাই সরকারের সমালোচনা করা হয়। থাইল্যান্ডে অবশ্যই আরো রোহিঙ্গা শরণার্থী থাকতে পারে যাদের বৈধ এবং অবৈধ অভিবাসী রয়েছে।

টিএম ৩০
-------

১৯৭৯ সালে একটি আইন পাস হয়, যখন অনেক ভিয়েতনামী এবং ক্যাম্বোডিয়ার মানুষ শরণার্থী হিসেবে থাইল্যান্ডে প্রবেশ করে। এই আইনে বেশীরভাগ বিদেশীক বাসিন্দাকে ২৪ ঘণ্টার বেশি সময়ের জন্য তাদের স্থায়ী বাসভবন ছেড়ে কোথাও যেতে হলে সরকারকে জানাতে হবে যে তারা কোথায় যাচ্ছে। এই আইনের তেমন ব্যবহার লক্ষ্য করা যায়নি তবে ২০১৯ সালের "গুড গাইস ইন, ব্যাড গাইস আউট" স্লোগানের অধীনে একটি অভিযানের কারণে এই আইনটিকে আবার পুনরুজ্জীবিত করা হয়েছে।

আরও দেখুন
---------

* ভারতে অবৈধ অভিবাসন
* দক্ষিণ আফ্রিকায় অবৈধ অভিবাসন

তথ্যসূত্র
---------

1. ↑  "Illegal Immigrants Take Refuge In Pattaya As Beggars"। *Pattaya Daily News*। ২০১২-০২-১০ তারিখে মূল থেকে আর্কাইভ করা। সংগ্রহের তারিখ ২০১২-০৪-০৭।
2. ↑  "Pattaya City-Thailand Focus on Illegal Immigrant Crackdown"। *Pattaya Daily News*। ২০১২-০২-১০ তারিখে মূল থেকে আর্কাইভ করা। সংগ্রহের তারিখ ২০১২-০৪-০৭।
3. ↑  "Illegal North Korean migrants on rise"। *Bangkok Post*। সংগ্রহের তারিখ ২০১২-০৪-০৭।
4. ↑  "মালয়েশিয়া সীমান্তে থাইল্যান্ড কর্তৃপক্ষের অভিযান"। *ইয়াহু নিউজ*। ১০ ফেব্রুয়ারি ২০১৩ তারিখে মূল থেকে আর্কাইভ করা।
5. ↑  "Thailand's deadly treatment of migrants"। *BBC*। সংগ্রহের তারিখ ২০১২-০৪-০৭।
6. ↑  "Expats in Thailand caught in bureaucratic tangle"। *Bbc.co.uk*। আগস্ট ২৯, ২০১৯। সংগ্রহের তারিখ ২৯ আগস্ট ২০১৯।
পাল রাজবংশের দ্বাদশ রাজা। ১০৭২ খ্রিষ্টাব্দে পাল রাজবংশের দ্বাদশ রাজা তৃতীয় বিগ্রহপাল (১০৫৪-১০৭২ খ্রিষ্টাব্দ)-এর মৃত্যুর পর, তার পুত্র মহীপাল রাজত্ব লাভ করেন। ইতিহাসে তিনি দ্বিতীয় মহীপাল নামে অভিহিত হয়ে থাকেন। উল্লেখ্য প্রথম মহীপাল প্রথম (৯৮৮-১০৩৮ খ্রিষ্টাব্দ) ছিলেন পাল রাজবংশের অষ্টম রাজা।

মহীপাল রাজ্যের শৃঙ্খলা ফিরিয়ে আনতে ব্যর্থ হন। ফলে প্রজা অসন্তোষ তীব্র আকার ধারণ করে। এরই ভিতরে তিনি কুচক্রীদের পরামর্শক্রমে তার অপর দুই ভাই শূরপাল এবং রামপালকে কারারুদ্ধ করেন। এর ফলে বরেন্দ্র অঞ্চলের সামন্তরা প্রকাশ্যে বিদ্রোহ ঘোষণা করে। মহীপাল এই বিদ্রোহ দমন করার জন্য সামন্তদের বিরুদ্ধে অভিযান চালান। শেষ পর্যন্ত তিনি বিদ্রোহীদের হাতে নিহত হন। এই সুযোগে বরেন্দ্র অঞ্চলের উচ্চাভিলাষী দিব্য কৈবর্ত বরেন্দ্রভূমিতে একটি স্বাধীন রাজ্য প্রতিষ্ঠা করেন। 

এই সময় কারারুদ্ধ দ্বিতীয় শূরপাল এবং রামপাল মুক্তিলাভ করেন এবং দ্বিতীয় শূরপাল (১০৭৫-৭৭ খ্রিষ্টাব্দ) রাজত্বলাভ করেন।

আর‌ও দেখুন
----------

* বাংলার শাসকগণ
* পাল রাজবংশ

তথ্যসূত্র
---------

*বাংলাদেশের ইতিহাস*/রমেশচন্দ্র মজুমদার।
*ভারতের ইতিহাস* । অতুলচন্দ্র রায়, প্রণবকুমার চট্টোপাধ্যায়।
সমাজবিজ্ঞানে, **অভিজাত ধর্মকে** প্রতীক, আচার ও বিশ্বাস হিসাবে সংজ্ঞায়িত করা হয় যা সেই ধর্মের নেতৃত্ব দ্বারা বৈধ হিসাবে স্বীকৃত। অভিজাত ধর্ম প্রায়ই লোকধর্ম বা জনসাধারণের ধর্মীয় প্রতীক ও বিশ্বাসের সাথে বৈপরীত্য দেখা যায়। অভিজাত ধর্ম তখন "দাপ্তরিক ধর্ম" হিসাবে ধর্মের নেতাদের দ্বারা সমর্থিত। কিছু গবেষক ধারণাটিকে সম্ভাব্যভাবে অভ্যন্তরীণ ধর্মীয় বিভাজনের পরিসরে প্রয়োগ হিসাবে দেখেন যেমন গোঁড়া বনাম প্রচলিত, যাজক ও সাধারণের মধ্যে, অথবা ধর্মের ধনী অনুগামী এবং দরিদ্রদের মধ্যে।

অভিজাত বনাম লোকধর্ম
-------------------

অভিজাত ধর্মের প্রাথমিক অভিব্যক্তি ধর্মীয় মতাদর্শে, লোকধর্ম প্রাথমিকভাবে প্রকাশ করে ধর্মীয় আচার-অনুষ্ঠান ও প্রতীক। অভিজাত ধর্মের মতাদর্শ অভ্যন্তরীণভাবে একীভূত হিসাবে চিহ্নিত করা হয়, যখন বিভিন্ন ধর্মীয় লোক আচার-অনুষ্ঠানের অন্তর্নিহিত বিশ্বাস বা ধারণাগুলি একে অপরের সাথে বেমানান হতে পারে। প্রধান আচার-অনুষ্ঠান সম্পর্কিত লোক ধর্মীয় রীতি, যেমন বয়সের অনুষ্ঠানের আগমন, তীব্র অভিজাত সমালোচনার বিষয় হয়ে উঠতে পারে।

সাম্প্রদায়িকতাকে শক্তিশালী করা
-------------------------------

সমাজবিজ্ঞানী চার্লস লিবম্যান তত্ত্ব দিয়েছিলেন যে নির্দিষ্ট গোষ্ঠীর সদস্যদের উপর অভিজাত ধর্মকে শক্তিশালী করার ফলে সাম্প্রদায়িকতার বিকাশ ঘটে।

তথ্যসূত্র
---------

1. ↑  Bock, Wilbur. "Symbols in Conflict: Official versus Folk Religion," *Journal for the Scientific Study of Religion* 5 (Spring 1966): 204-12.
2. 1 2  Liebman, Charles. *The Ambivalent American Jew*. Jewish Publication Society. (1973): 83-86.
3. ↑  Duffy, E. (2006). Elite and popular religion: The Book of Hours and lay piety in the Later Middle Ages. Studies in Church History, 42, 140-161.
4. ↑  Liebman, C. S. (1970). Reconstructionism in American Jewish Life. *The American Jewish Year Book*, 3-99.
5. ↑  Schoenfeld, S. (1987). Folk Judaism, elite Judaism and the role of bar mitzvah in the development of the synagogue and Jewish school in America. *Contemporary Jewry*, 9(1), 67.
**অভিদেয়ক অভিষেকম্‌** হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরের একটি উৎসব। এই উৎসবে মন্দিরের ‘উৎসব মূর্তি’ মালায়াপ্পা স্বামী ও তার দুই পত্নী শ্রীদেবী ও ভূদেবীর বিগ্রহ শোভাযাত্রা ও তিরুমাঞ্জনমে (পবিত্র স্নান) ঘটিত সম্ভাব্য অঙ্গহানির হাত থেকে রক্ষা করার জন্য বিশেষ ‘অভিষেকম্‌’ করানো হয়।

বিবরণ
-----

অভিদেয়ক অভিষেকম্‌ অনুষ্ঠানটি হিন্দু পঞ্জিকা অনুসারে জ্যৈষ্ঠ মাসে (গ্রেগরিয়ান পঞ্জিকা অনুসারে জুন/জুলাই মাস) আয়োজিত হয়। এই কারণে এই উৎসবেক ‘জৈষ্ঠাভিষেকম্‌’ উৎসবও বলা হয়।

তিন দিন ধরে এই উৎসব চলে।  উৎসবের প্রত্যেক দিন দ্বিতীয় ঘণ্টাধ্বনির পর মালায়াপ্পা স্বামী ও তার পত্নীদের বিগ্রহ ‘কল্যাণোৎসব মন্টপমে’ (দিব্য বিবাহের কক্ষ) নিয়ে যাওয়া হয় এবং বৈদিক মন্ত্র উচ্চারণ করে ‘স্নাপন তিরুমাঞ্জনম’ (হরিদ্রাভিষেক) আয়োজিত হয়। স্নাপন তিরুমাঞ্জন্মে বিগ্রহগুলিকে হলুদ ও অন্যান্য মশলা মিশ্রিত পবিত্র ও মন্ত্রপূত জল দ্বারা স্নান করানো হয়। প্রতিদিন মালায়াপ্পা স্বামী ও তার পত্নীদের বিগ্রহ ভিন্ন ভিন্ন ‘কবচম্‌’ (বর্ম) দিয়ে সাজানো হয়:

* প্রথম দিন: *বজ্রকবচম্‌* (হিরে খচিত বর্ম)
* দ্বিতীয় দিন: *মুত্যল কবচম্‌* (মুক্তো খচিত বর্ম)
* তৃতীয় দিন: *স্বর্ণ কবচম* (সোনার বর্ম)

সারা বছরই বিগ্রহগুলির গায়ে সোনার বর্ম পরানো থাকে।

ইতিহাস
------

এই উৎসব করে শুরু হয়েছিল, তার কোনো লিখিত নথি পাওয়া যায় না।

তীর্থযাত্রী সমাগম
-----------------

এই উৎসবটি একটি ‘অর্জিত সেবা’ (অর্থের বিনিময়ে সেবা)। তাই ভক্তেরা এই অভিষেকম্‌ দর্শনের জন্য অর্থ প্রদান করতে পারেন। টিকিট কিনে পাঁচ জন ব্যক্তি ‘কল্যাণোৎসব মন্টপে’ প্প্রবেশ করতে পারেন। প্রথম টিকিটধারীকে ‘বস্ত্রম্‌’ (একটি উত্তরীয় ও একটি ব্লাউজ), একটি লাড্ডু ও একটি বড়া উপহার দেওয়া হয়।

তথ্যসূত্র
---------

1. ↑  "Temple ritual"। The Hindu। ২০০৬-০৬-১০। ২০০৭-০৪-০৩ তারিখে মূল থেকে আর্কাইভ করা। সংগ্রহের তারিখ ২০০৭-০৫-১৭।
2. ↑  "Abhideyaka Abhishekam"। TTD। ২০০৭-০৫-১৬ তারিখে মূল থেকে আর্কাইভ করা। সংগ্রহের তারিখ ২০০৭-০৫-১৭।
3. ↑  "Periodic Sevas"। TTD। ২০০৭-০৫-১৪ তারিখে মূল থেকে আর্কাইভ করা। সংগ্রহের তারিখ ২০০৭-০৫-১৭।

---

  


| * দে
* স
তিরুমালা বেঙ্কটেশ্বর মন্দিরের বিগ্রহসমূহ |
| --- |
| বেঙ্কটেশ্বর | 
* প্রধান দেবতা
* ভোগ শ্রীনিবাস
* মালায়াপ্পা স্বামী (পত্নী শ্রীদেবী / ভূদেবী)
* উগ্র শ্রীনিবাস
* কোলুভু শ্রীনিবাস

 | বেঙ্কটেশ্বর |
| বিষ্ণু | 
* কৃষ্ণ (পত্নী রুক্মিনী)
* রাম
	+ পত্নী সীতা
	+ ভ্রাতা লক্ষ্মণ
* চক্রম

 |
| অন্যান্য | 
* হনুমান
* সুগ্রীব
* অনন্ত
* বিশ্বকসেন
* অঙ্গদ
* গরুড়

 |
**অও** হলো ভারতের আসাম অঞ্চলের ব্রহ্মপুত্র উপত্যকায় বসবাসকারী একটি জাতিগোষ্ঠী। উপমহাদেশে বসবাসকারী অন্যান্য জাতিগোষ্ঠীর চেয়ে এরা আকৃতিতে বেশ লম্বা।

বিস্তরণ
-------

বর্তমানে অওরা আসাম অঞ্চলের ব্রহ্মপুত্র উপত্যকায় ছড়িয়ে-ছিটিয়ে বসবাস করলেও একসময় তাদেরকে ত্রিপুরা ও পার্বত্য চট্টগ্রামেও দেখা যেতো।

শাখাসমূহ
--------

অও উপজাতি তিনটি শাখায় বিভক্ত - চোঙলি, মোঙসেন ও চঙকি; যার প্রতিটিই আবার একাধিক উপশাখায় বিভক্ত।

শারীরিক গঠন
-----------

অওগণ গড়ে প্রায় পাঁচ ফুট আট ইঞ্চি দীর্ঘকায় হয় এবং এদের গায়ের রং তামাটে, কেশ কুঞ্চিত, দেহ যথেষ্ট লোমশ, নাক চ্যাপ্টা এবং মুখমন্ডল কিছুটা মঙ্গোলীয়দের মতো বিস্তৃত।

পোশাক-পরিচ্ছদ ও অলংকার
----------------------

এদের পুরুষগণ সাধারণত স্বল্প কাপড় পরিধান করলেও নারীরা এক থেকে দেড় গজ লম্বা ও বিশ থেকে ত্রিশ ইঞ্চি চওড়া পরিচ্ছদ লেংটির মতো করে পিধান করে। অবিবাহিত মেয়েরা ফিতা দিয়ে বক্ষ বন্ধন করে; কিন্তু বিবাহিতা মেয়েদের বক্ষ উন্মুক্ত থাকে। তারা প্রাকৃতিকভাবে প্রাপ্ত লতাপাতা, চামড়া, পাখির পালক ও নানারকম পাথরের অলঙ্কার পরিধান করে থাকে।

ধর্ম
----

এদের ধর্ম কতিপয় পূজা-অর্চনা ও বলি প্রথায় পরিচালিত হয় যাতে দেবতাকে তুষ্ট ও অপদেবতাকে প্রতিহত করার জন্য অহরহ বলি দেয়া হয়। আত্মা, পরজন্ম, জীবন ও মৃত্যু সম্পর্কে এদের ধারণা খুবই সরল এবং তাদের ধর্মে নৈতিকতা কোনো গুরুত্বপূর্ণ বিষয় নয়।

বিবাহ পদ্ধতি
------------

অওরা সমগোত্রীয়দের মধ্যে বিবাহ করে না। বিবাহ সংঘটিত হওয়ার আগে পাত্র প্রাথমিকভাবে নির্বাচিত পাত্রীর সঙ্গে কিছুকাল সহবাস করে এবং এতে পছন্দ হলে পাত্রীর মা-বাবা পাত্রপক্ষের নিকট বিবাহের প্রস্তাব পাঠায়; আর, পছন্দ না হলে প্রস্তাব আসার আগেই পাত্রীর সঙ্গ ত্যাগ করতে হয়।

আরও দেখুন
---------

* বাংলাদেশের জাতিগোষ্ঠী;
* ভারতের জাতিগোষ্ঠী।

তথ্যসূত্র
---------

1. 1 2 3 4 5 6  শাহীদা আখতার (জানুয়ারি ২০০৩)। "অও"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১ সেপ্টেম্বর ২০১৯।

বহিঃসংযোগ
---------
**অভিমান সিংহ বস্ন্যাত** (নেপালি: अभिमान सिंह बस्न्यात) একীভূত নেপালের প্রথম সেনাপ্রধান বা কমান্ডার-ইন-চিফ ছিলেন। দ্বিতীয়বারের মতো কীর্তিপুর অধিগ্রহণের প্রচেষ্টা চালানোর প্রাক্কালে জেনারেল কালু পান্ডের মৃত্যুর পরে অভিমান সিংহ বস্ন্যাত একীভূত নেপালের প্রথম সেনাপ্রধান হিসেবে দায়িত্ব গ্রহণ করেছিলেন।

তিনি নেপালের একীভূতকরণের সময় মকওয়ানপুর আক্রমণে অংশ নিয়েছিলেন। তিনি চৈতরিয়া শ্রী কৃষ্ণ শাহের অধীনে অনুগত সেনাপতি হিসাবে চীন-নেপাল যুদ্ধ পরিচালনা করেছিলেন। ১৭৮৮ থেকে ১৭৯২ খ্রিষ্টাব্দে নেপাল দ্বারা তিব্বতে আক্রমণ অভিযানের মধ্য দিয়ে নেপাল ও তিব্বতী সেনার মধ্যে এই যুদ্ধের সূচনা হয়েছিল যা মূলত তিব্বতে পাঠানো নেপালের নিম্নমানের ধাতুনির্মিত মুদ্রা থেকে বাণিজ্যিক বিবাদ থেকে শুরু হয়েছিল। প্রথমদিকে নেপালিরা সাফল্য লাভ করলেও চিং রাজবংশ আসরে নামলে নেপালিরা তাদের অধিকৃত জমি থেকে বিতাড়িত হয় এবং একটি শান্তি চুক্তি স্থাপন করতে বাধ্য হয়েছিল। ওই সময় তিনি তানাহুন রাজ্যকে একীভূত নেপালে নেতৃত্ব ও অধিভুক্ত করেছিলেন।

১৭৯৪ খ্রিস্টাব্দে রাজা রানা বাহাদুর শাহ নেপালি বাহাদুর শাহকে ক্ষমতাচ্যুত করার জন্য সরকার তথা প্রশাসন ভেঙে দিয়েছিল। অভিমান সিংহ বস্ন্যাতের উত্তরসূরি অন্যান্য চার কাজীর মধ্যে কীর্তিমান সিংহ বস্ন্যাত প্রধান বা (মূল) কাজী নিযুক্ত হন। ১৮০০ খ্রিস্টাব্দে (১৮৫৭ বিক্রম সংবৎ) তাকে কিরাতঁ অঞ্চলসমূহ নিয়ে গঠিত অঞ্চলটি অধিগ্রহণের জন্য প্রেরণ করা হয়েছিল। কিরাতঁ অঞ্চলের অন্তর্ভুক্ত ছিলো পল্লো কিরাতঁ (লিম্বুয়ান), বল্লো কিরাতঁ এবং মাঝ কিরাতঁ (খম্বুয়ান), তারপর কালা বাঁজার বলা হয়। এতটুকু বয়সে এই অঞ্চলে প্রেরণ করাটা তার প্রতি একটি বড়রকম অবিচার ছিল, তাছাড়া তিনি তখন মুলকাজী হিসেবে দায়িত্বরত ছিলেন। অভিমান সিংহ ১৮০০ খ্রিস্টাব্দে ছাপ্পান্ন বছর বয়সে মারা যান। সম্ভবত ম্যালেরিয়া জ্বর থেকে তার মৃত্যু হয়েছে বলে জানা যায়।

প্রাথমিক জীবন এবং পরিবার
------------------------

অভিমান সিংহ বস্ন্যাত ১৭৪৪ খ্রিস্টাব্দে অভিজাত বস্ন্যাত সেনাপতি বডাবীর শিবরাম সিংহ বস্ন্যাতের পরিবারের তৃতীয় পুত্র হিসাবে জন্মগ্রহণ করেছিলেন। শিবরাম সিংহ নেপালকে একীভূতকরণের সময় সাঁগা চৌকের যুদ্ধে ১৮০৩ বিক্রম সংবৎ অর্থাৎ ১৭৪৭ খ্রিস্টাব্দে মারা গিয়েছিলেন। তিনি ছেত্রি পরিবারের অন্তর্ভুক্ত ছিলেন। শিবরাম সিংহের পিতা (অভিমান সিংহের পিতামহ) ছিলেন শ্রীপলি বস্ন্যাত বংশীয় এবং তার মা সুরপ্রভা ছিলেন অভিজাত ব্যক্তি বগলে থাপার কন্যা।

অভিমান সিংহের আরো তিনজন সহোদর ছিল। তান বড় দুই ভাই হলেন কাজী নাহর সিংহ বস্ন্যাত এবং কাজী কেহর সিংহ বস্ন্যাত। তার কনিষ্ঠ ভাই ছিল কাজী ধোকল সিংহ বস্ন্যাত, যিনি কুমুনের গভর্নর হয়েছিলেন এবং তৎকালে বর্তমান নারায়ণহিতি প্রাসাদের প্রথম মালিক ছিলেন।

চিত্রশালা
---------

* অভিমান সিংহ বস্ন্যাতের প্রতিকৃতিঅভিমান সিংহ বস্ন্যাতের প্রতিকৃতি

তথ্যসূত্র
---------

1. ↑  "Regmi Research Series" Author:Mahesh Chandra Regmi
2. ↑  "Archived copy"। ২০১৬-১২-২০ তারিখে মূল থেকে আর্কাইভ করা। সংগ্রহের তারিখ ২০১৭-০৩-২৮।
**ডাস্কি ডায়াডেম**(বৈজ্ঞানিক নাম: *Ethope himachala (Moore)*) একপ্রকারের মাঝারী আকৃতির প্রজাপতি। এরা নিমফ্যালিডি পরিবার এবং স্যাটিরিনি উপগোত্রের সদস্য।

আকার
----

ডাস্কি ডায়াডেম এর প্রসারিত অবস্থায় ডানার আকার ৬০-৮৫ মিলিমিটার দৈর্ঘ্যের হয়।

বিস্তার
-------

এদের ভারতে সিকিম থেকে অরুণাচল প্রদেশ , ভুটান ,বাংলাদেশ ,মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এরা satyr উপ-পরিবার এর অন্তর্ভুক্ত প্রজাতি। ডানার উভয় পৃষ্ঠের মূল রঙ বাদামি ও কালচে বাদামি এবং ডানার পোস্ট-ডিসকাল (ডিসকাল পরবর্তী) অংশ থেকে প্বার্শপ্রান্ত রেখা (terminal line) অবধি রঙ ফ্যাকাশে বাদামি ও ঈষদ সাদা। উভয় ডানাতেই উভয় পৃষ্টে পোস্ট-ডিসকাল ও সাব-টার্মিনাল অংশের মাঝে তির্যক একসারি নিয়মিত ও সুস্পষ্ট চক্ষুবিন্দু বা ওসিলি (ocelli) বর্তমান। ওসিলি বা চক্ষুবিন্দু গুলির বহির্ভাগ হলদেটে ও কালো রেখা দ্বারা ঘেরা, মধ্যভাগ কালো ও কেন্দ্রস্থলে সাদা বিন্দু যুক্ত। সাবটার্মিনাল ও টার্মিনাল অংশ ফ্যাকাশে এবং ৩ টি কালচে রেখাঙ্কিত যাদের মধ্যে সবচেয়ে ভিতরের রেখাটি অপেক্ষাকৃত পুরু। রেখা ৩ টি ডানার শীর্ষভাগে কোস্টাল প্রান্তরেখার সামান্য নিচ থেকে উৎপন্ন হয়ে টর্নাস (tornus) পর্যন্ত ধারাবাহিক ও অবিচ্ছিন্ন ভাবে বিস্তৃত। পিছনের ডানার নিম্নতলে ডিসকাল অংশে কোস্টার সামান্য নিচে একটি বৃহদাকার ওসিলি (ocelli) বা চক্ষুবিন্দু বর্তমান যার গঠনশৈলী অন্যান্য চক্ষুবিন্দু গুলির অনুরূপ। শুঙ্গ, মাথা, বক্ষদেশ (thorax) ও উদর কালচে বাদামি বর্ণের।

আচরণ
----

এরা মাটি বা ভূমির কাছ দিয়ে ওড়ে। বাস্কিং বা রোদ পোহানো এদের অতি প্রিয় বিষয়। প্রায়শই জঙ্গলের ভিতর ছোট যদি বা ঝর্ণার ধারে এদের রোদ পোহাতে দেখা যায়। পাহাড়ি জঙ্গলে ৯০০ থেকে ২১০০ মি উচ্চতায় এদের দেখা মেলে সেপ্টেম্বর থেকে নভেম্বর মাসে।

তথ্যসূত্র
---------

1. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 366। আইএসবিএন 9789384678012।
2. ↑  Vane-Wright, RI & C F Huggins (১৯৭২)। "The superspecies Ethope himachala (Moore), and the identity of Zethera noirei Janet (Lepidoptera: Nymphalidae, Satyrinae)"। *Journal of Entomology Series B, Taxonomy*। **41** (1): 1–22। ডিওআই:10.1111/j.1365-3113.1972.tb00020.x।
3. ↑  Isaac, Kehimkar (২০০৮)। *The book of Indian Butterflies* (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৩৪। আইএসবিএন 978 019569620 2।
4. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা ১২৪।
**অশোক লেল্যান্ড** হল একটি ভারতীয় গাড়ি উৎপাদক ও বাজারজাতকারী প্রতিষ্ঠান যার সদর দফতর হল ভারতের চেন্নাইয়ে। অশোক লেল্যান্ড প্রতিষ্ঠিত হয় ১৯৪৮ সালে এবং এটি বর্তমানে ভারতের দ্বিতীয় বৃহত্তম বাণিজ্যিক মটরগাড়ি উৎপাদনকারী প্রতিষ্ঠান। ছয়টি কারখানায় কোম্পানিটি ট্রাক, বাস, সামরিক যান এবং এগুলোর খুচরা যন্ত্রাংশ উৎপাদন করে থাকে। অশোক লেল্যান্ড বছরে প্রায় ৬০,০০০ মটরগাড়ি এবং ৭,০০০ ইঞ্জিন বিক্রয় করে থাকে। এটি ভারতের দ্বিতীয় বাণিজ্যিক পরিবহন উৎপাদনকারী প্রতিষ্ঠান যা ভারতের ২৮ % বাণিজ্যিক পরিবহনের বাজার দখল করে আছে তবে বাস উৎপাদনের দিক দিয়ে এটি ভারতে প্রথম অবস্থানে রয়েছে। কোম্পানির দাবি মতে তাদের উৎপাদিত বাসগুলি গড়ে প্রতিদিন ৬ কোটি যাত্রী পরিবহন করে থাকে যা ভারতের পুরো রেল পরিসেবার চেয়ে বেশি। ট্রাক উৎপাদনের ক্ষেত্রে অশোক লেল্যান্ড ১৬ টন থেকে ২৫ টন পর্যন্ত ধারণক্ষমতার উপর নজর দেয় বেশি তবে এদের ট্রাকের বহরে সাড়ে সাত টন থেকে শুরু করে ৪৯ টন ধারণক্ষমতার ট্রাকও রয়েছে। সম্প্রতি ঘোষিত জাপানের নিশান মোটরসের সাথে জয়েন্ট ভেঞ্চারে অশোক লেল্যান্ড হালকা বাণিজ্যিক যানবাহনের বাজারে প্রবেশ করতে চাইছে।

যুক্তরাজ্যের ব্ল্যাকবার্নে অশোক লেল্যান্ডের অধীনস্থ কোম্পানি অপটারার বাস কারখানা সম্প্রতি বন্ধ করে দেওয়া হয়েছে। লিডসে অপটারার পূর্বক্তোন উৎপাদন কারখানাটিও শেরবার্নে স্থানান্তরের জন্য খালি করে দেওয়া হয়েছে।

তথ্যসূত্র
---------

1. ↑  "Lanka Ashok Leyland"। Lanka Ashok Leyland। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Ashok Leyland shuts UK bus factory"। ১ জুন ২০১২।

বহিঃসংযোগ
---------

* অশোক লেল্যান্ডের অফিশিয়াল ওয়েবসাইট (ভারত)
* অশোক লেল্যান্ডের অফিশিয়াল ওয়েবসাইট (শ্রিলংকা)
* অশোক লেল্যান্ড ডিফেন্স
* অপটারা বাস- অশোক লেন্যান্ড
	+ অপটারা বাসের অফিশিয়াল ওয়েবসাইট
* এভিয়া ট্রাকস- অশোক লেল্যান্ড
	+ এভিয়া ট্রাকস, অফিশিয়াল ওয়েবসাইট  ওয়েব্যাক মেশিনে আর্কাইভকৃত ৮ আগস্ট ২০১৩ তারিখে
চেন্নাইতে অবস্থিত **অভ্যন্তরীণ চক্রপথ**-এর রয়েছে একাধিক নাম, এগুলি হল **ইনার রিং রোড**, **জওহরলাল নেহেরু সালাই**, **১০০ ফিট রোড** বা **রাজ্য সড়ক ২**। চেন্নাই শহরকে অভ্যন্তরীণভাবে পরিবেষ্টিত করে থাকায় এটি শহরের অন্যতম গুরুত্বপূর্ণ পরিবহন পথ। বর্তমানে এই চক্রপথ চেন্নাই নগরোন্নয়ন কর্তৃপক্ষ বা সিএমডিএ দ্বারা রক্ষণাবেক্ষণ ও উন্নয়নমূলক কাজ করা হয়। ২৫.২ কিলোমিটার দীর্ঘ এই রাস্তাটির তিনটি খণ্ড রয়েছে, উত্তরাংশ কেন্দ্রীয় অংশ এবং দক্ষিণাংশ। এই সড়কের ওপর ‌তিরুবান্মিয়ুরে‌ রাজীব গান্ধী সালাই যুক্ত হয়েছে, যা ৪৯ ক নং রাজ্য সড়ক নামে পরিচিত। ছাড়াও রয়েছে বেলাচেরি মূশ সড়ক, গ্র্যান্ড সাদার্ন ট্রাঙ্ক রোড, কাতিপারা জংশন, কোয়মবেড়ু জংশন, পাড়ি জংশন, মাধবরম বাইপাস জংশন, টিপিপি রোড ইত্যাদি আরো কিছু গুরুত্বপূর্ণ সড়ক ও জংশন৷

কোরিডরের বিবরণ
--------------

চেন্নাই অভ্যন্তরীণ চক্রপথ হলো তিনটি অংশ বিশিষ্ট ৬ লেনের সড়ক৷ সড়কটির উত্তরাংশ পাড়ি জংশন থেকে উত্তর-পূর্বে মানালির নিকট ৫৬ নং রাজ্য সড়ক অবধি৷ মাধবরমে রাজ্য সড়ক ১১১, মঞ্জমবক্কমে ১৬ নং জাতীয় সড়কের লিঙ্করোড, পাড়ি জংশনে চেন্নাই-তিরুভেলুর মহাসড়ক, তিরুমঙ্গলমের নিকট রাজ্য সড়ক ১১২, কোয়মবেড়ু জংশন-এর নিকট পুরাতন ৪ নং জাতীয় সড়ক, বড়পালনিতে ১১৩ নং রাজ্য সড়ক, কাতিপারা জংশনে ৩২ নং জাতীয় সড়কের সাথে সংযোগ রয়েছে৷ এই মহাসড়কে উত্তর ও মধ্যভাগ নিয়ে ২ নং রাজ্য সড়ক গঠিত৷ আইটি কোরিডর থেকে তারামণি লিঙ্ক রোড অবধি বিস্তৃত আভ্যন্তরীন চক্রপথের দক্ষিণাংশে কাতিপাড়া জংশন শুরু হওয়ার পূর্বে রয়েছে অফিসার্স ট্রেনিং একাডেমি৷ তারামণি লিঙ্ক রোড বরাবর চেন্নাই দ্রুত বাস পরিবহন ব্যবস্থা বা চেন্নাই আরবিটিডাব্লিউয়ের দপ্তরটি তৈরির পরিকল্পনা রয়েছে৷

তথ্যসূত্র
---------

1. ↑  "Waiting for completion of work on Inner Ring Road"। *The Hindu*। ১০ জুলাই ২০০৬। ১৫ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০২১।
2. ↑  R. Srikanth (১৫ মে ২০০৮)। "Inner Ring Road southern extension taking shape"। *The Hindu*। ২২ মে ২০০৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২১।

প্রবেশদ্বার: সড়ক ভারত
ভারতের তেলেঙ্গানা রাজ্যের হায়দরাবাদ শহরের **অভ্যান্তরিন চক্রপথ**টি ৫০ কিলোমিটার দীর্ঘ। এটি শহরের সড়কপথের যানজট হ্রাস করে এবং ট্রাক ও অন্যান্য বাণিজ্যিক যানবাহনগুলির চলাচলের জন্য পথ প্রস্তুত করে।

ইতিহাস
------

ইআরআর এর মাস্টার প্ল্যান, যা ইন্টেলিজেন্ট ট্রান্সপোর্ট সিস্টেম নামে পরিচিত, নিপ্পন কাইওফ জাপানে করে।প্রকল্প যা বাইরের রিং রোড, হায়দ্রাবাদ অন্তর্ভুক্ত, জাপানী ইন্টারন্যাশনাল কোঅপারেশন এজেন্সি (জাইকা) থেকে সহায়তা দিয়ে বাস্তবায়ন করা হচ্ছে এবং ২০১৩ এর শেষ নাগাদ এটি সম্পন্ন হবে।

সড়ক পথ
-------

Inner Ring Road
রাস্তাটি মাসাব ট্যাঙ্ক, বানজার পাহাড়সমূহ, পুনঞ্জুত্ত এর মাধ্যমে এনএইচ 65, বেগমপেট, ম্যাটুগুডা, হাবশিগুডা, আপ্পাল কালান | ঊর্ধপাল, NH163 ঘাটকোষার রাস্তা, নাগোল, এল.বি. নগর, সনাথনগর রাস্তার পাশে, এনএইচ 765।চন্দ্র্যনগুপ্ত, কুরনুল হাইওয়ে, রাজেন্দ্রনগর বাইপাস সড়ক, এসএইচ ২ অ্যাটাপুর, রথী বোলি এর মাধ্যমে।

রাম আরামগড়ের পি ভি নরসিমা রাও এলিভেটেড এক্সপ্রেসওয়ে এই সড়কে যুক্ত হয়েছে।

আরও দেখুন
---------

* হায়দ্রাবাদ বাস র্যাপিড ট্রানজিট সিস্টেম

তথ্যসূত্র
---------

1. ↑  "Violence on OU campus"। *The Hindu*। ১৮ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১২।
2. ↑  "Axed structures get property tax notice"। *Times of India*। ২০১৩-১২-২৪ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১২।
3. ↑  "Inner ring road getting ready"। *The Times of India*। ২৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১২।
Mexico City, in MexicoDelhi, in IndiaMetro ManilaKarachiউন্নয়নশীল দেশসমূহে অপরিকল্পিত নগরায়িত এলাকার উদাহরণ। উপর থেকে, ডান থেকে বামে: মেক্সিকো শহর, দিল্লী, ম্যানিলা, করাচি
**অপরিকল্পিত নগরায়িত এলাকা** বলতে ঝুঁকির কথা চিন্তা না করে অসমন্বিত, অপরিকল্পিত, অসম ও ইতস্তত বিক্ষিপ্তভাবে হিসেবে ধীরে ধীরে একটি নগরের সম্প্রসারণকে বোঝায় যা সাধারণত টেকসই নয়। এটি একাধিক বিভিন্ন প্রক্রিয়ার একটি ফলাফল যেখানে সম্পদের দক্ষ ব্যবহার হয় না।

সাধারণত উপনগরায়ন প্রক্রিয়ায় একটি কেন্দ্রীয় নগরায়িত এলাকা থেকে জনগোষ্ঠী লঘু জনঘনত্ববিশিষ্ট এলাকাতে ছড়িয়ে পড়ে অপরিকল্পিত নগরায়িত এলাকার জন্ম হয়। এই প্রক্রিয়ার সামাজিক ও পরিবেশগত প্রভাব সাধারণত নেতিবাচক হয়ে থাকে।

তথ্যসূত্র
---------

1. ↑  Batty, Michael; Besussi, Elena; Chin, Nancy (নভেম্বর ২০০৩)। "Traffic, Urban Growth and Suburban Sprawl" (পিডিএফ)। *UCL Centre for Advanced Spatial Analysis Working Papers Series*। **70**। আইএসএসএন 1467-1298। সেপ্টেম্বর ২৬, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ মে ১৭, ২০১৫।
2. ↑  Bhatta, B.; Saraswati, S.; Bandyopadhyay, D. (ডিসেম্বর ২০১০)। "Urban sprawl measurement from remote sensing data"। *Applied Geography*। **30** (4): 731–740। ডিওআই:10.1016/j.apgeog.2010.02.002।
বরিশাল জেলার আগৈলঝাড়া উপজেলার উওর-পশ্চিম সীমানায় এই গ্রামের অবস্থান।

ইতিহাস
------

লোকবিশ্বাস মতে প্রাচীন কাল থেকে মধ্য যুগ পর্যন্ত রাজা-মহারাজা, ও শাসকশ্রেণিরা খাজনা বা ভ্যাট উত্তোলনের জন্য এই স্থানকেই বেছে নিয়ে ছিলেন। তখন এই স্থানকে ভাটারা নামে ডাকতেন। এরপর ধীরে ধীরে আধুনিক কালে তা বাটরা নামে পরিচিতি লাভ করে। বর্তমানে এই গ্রাম শিক্ষা, স্বাস্থ্য, চিকিৎসায় অনেক এগিয়ে রয়েছে। এ গ্রামে রয়েছে একটি বৃহৎ বাজার। গ্রামের মোট জনসংখ্যা এক হাজার পাঁচ শত প্রায়। গ্রামে বসবাসকরী সকল লোকজনই সনাতন ধর্মাবলম্বী হওয়ায় এখানে রয়েছে চারটি মন্দির। শ্রী শ্রী লক্ষ্মী পূজা ও শ্রী শ্রী লক্ষ্মী দশহরার জন্য বিখ্যাত এ গ্রাম। এখানকার জমি উর্বর হওয়ায় প্রচুর পরিমানে ফসল ফলে। এর মধ্যে ধান, পাট, মুগ ডাল, তিল উল্লখযোগ্য।

অন্যান্য
--------

#### মোট পরিবারের সংখ্যা

প্রায় ১৬০ টি পরিবার আছে এই গ্রামে

#### শিক্ষার হার

প্রায় ৮০%

#### আয়ের উৎস

কৃষি ভিত্তিক এলাকা হওয়ার, এখান ৫০ ভাগ মানুষ কৃষি কাজ করে তাদের জীবিকা নির্বাহ করে থাকেন। এর মধ্যে উল্লেখযোগ্য হলোঃ 

1. রবিশষ্য চাষ
2. মাছ চাষ
3. সবজি চাষ
4. গবাদিপশু পালন

#### উৎসব

হিন্দু জনবহুল এই গ্রামে,হিন্দু ধর্মের জনগণ ছাড়া অন্য ধর্মের লোক নেই। তাই, হিন্দুধর্মীয় শাস্ত্র অনুযায়ী সব ধরনের পূজা পার্বন হয়ে থাকে। তবে, দুর্গা পূজা এবং লক্ষ্মী পূজা বেশ ধুমধামে হয়।

1. দুর্গা পূজা
2. লক্ষ্মী পূজা
3. স্বরসতী পূজা
4. এছাড়াও তিন দিন ব্যাপী হরে কৃষ্ণ মহানাম যজ্ঞানুষ্টান হয়ে থাকে।
মেষ তারামন্ডলে অশ্বিনী নক্ষত্রের তারাদ্বয় 

| নক্ষত্রাদি |
| --- |
| * অশ্বিনী
* ভরণী
* কৃত্তিকা
* রোহিণী
* মৃগশিরা
* আর্দ্রা
* পুনর্বসু
* পুষ্যা
* অশ্লেষা
* মঘা
* পূর্ব ফল্গুনী
* উত্তর ফল্গুনী
* হস্তা
* চিত্রা
* স্বাতী
* বিশাখা
* অণুরাধা
* জ্যেষ্ঠা
* মূলা
* পূর্বাষাঢ়া
* উত্তরাষাঢ়া
* অভিজিৎ
* শ্রবণা
* ধনিষ্ঠা
* শতভিষা
* পূর্ব ভাদ্রপদ
* উত্তর ভাদ্রপদ
* রেবতী
 |
| * দে
* স
 |

ভারতীয় জ্যোতির্বিজ্ঞান অনুসারে ২৮ নক্ষত্রের প্রথমটি যুগ্নতারা , যাদেরকে সৈন্ধান্তিকরা শুধু **অশ্বিদ্বয়** বা **অশ্বিনী** নামে চিহ্নিত করলেও , প্রাচীন ঋগ্বেদের ঋষিগণ যাদেরকে '**নাসত্য'** ও '**দস্র'** এবং '**অশ্বিদ্বয়'** বা '**অশ্বিন'** উভয় নামেই ডাকতেন । আধুনিক জ্যোতির্বিজ্ঞান অনুসারে এই নক্ষত্রের যোগতারা শরাতন (বীটা অ্যারিয়েটিস) এবং অন্য তারা মেসার্থিম (গামা অ্যারিয়েটিস)।

ঋগ্বেদীয় ঋষিদের অশ্বিনী-চিন্তা
-------------------------------

বিশ্বামিত্রপুত্র মধুচ্ছন্দা অশ্বিদ্বয়ের পরিচিতি দিয়েছেন এভাবে : ' হে অশ্বিদ্বয় ! তোমরা সর্বরোগহর , যা সত্য নয় এমন ভাষণরহিত তাই নাসত্য , দর্শনীয় স্রকতুল্য তাই দস্র । তোমরা রুদ্রবর্তনী (অর্থাৎ পরস্পরকে রুদ্রবেগে আবর্তনকারী '।  । কণ্বপুত্র মেধ্যাতিথির অশ্বিনী-আবাহন : ' অন্ধকারকে উদ্ভাসিত ক'রে যে দেবদ্বয়ের দিব্যলোকস্পর্শী রথ সুন্দরভাবে চলেছে সে অশ্বিনদের আমরা আবাহন করছি ' ।  । অঙ্গিরাপুত্র হিরণ্যস্তুপএর ভাবনা : ' আকাশ জুড়ে এ তেত্রিশ দেবতার সাথে নাসত্যদ্বয় আসে , মধুপায়ী (এ) অশ্বিনদের সহাবস্হানে আয়ুর অস্ত পর্যন্ত নিরপরাধ ক্ষতমুক্ত প্রতিষেধকশক্তিযুক্ত দ্বেষহীন হবো ' ।

বাঙলা বর্ষপঞ্জিকায়
-------------------

অশ্বিনী নক্ষত্রের নামানুসারে বাংলা ১২ মাসের ৬ষ্ঠ মাস আশ্বিন নাম হয়েছে।

ভারতীয় কল্পকথায়
-----------------

ঘোটকীরূপ ধারিণী সূর্যের পত্নী। এর আরেক নাম সংজ্ঞা। সূর্যের প্রচণ্ড উত্তাপ সহ্য করতে না পেরে নিজের শরীর থেকে নিজরূপ ‘ছায়া’ নাম্নী এক নারীকে বের করে তাকে প্রতিনিধিরূপে রেখে সংজ্ঞা পিত্রালয়ে পলায়ন করেন। তার পিতা বিশ্বকর্মা মেয়ের এহেন আচরণে অত্যন্ত ক্ষুদ্ধ হন। পতিসেবা ত্যাগ করে অতি অন্যায় করেছে, সেজন্যে তার মুখ দেখবেন না বলে হুমকি দেন। সংজ্ঞা অভিমান করেন। পিতার বসতবাটি ত্যাগ করে উত্তর কুরুবর্ষে যান ও ঘোটকীর রূপ ধারণ করে ভ্রমণ করতে থাকেন। এদিকে সূর্য যোগবলে সকল কথা জানতে পারেন। তখন তিনিও অশ্বের রূপ ধারণ করে ঐ স্থানে আসেন। সেখানে কিছুদিন অশ্বিনীর সাথে থাকায় তার গর্ভে সূর্যের ঔরসে অশ্বরূপী যমজ দুই পুত্রসন্তান জন্মে। এই দুই পুত্র অশ্বিনীকুমার নামে পরিচিত হন। তারা চিকিৎসাবিদ্যায় সুপণ্ডিত হয়ে স্বর্গে চিকিৎসা করায় "স্বর্গবৈদ্য" উপাধি পান। তারা মাদ্রীসুত নকুল ও সহদেবের জনক।

আরও দেখুন
---------

* নক্ষত্র (চন্দ্রনিবাস)
* নক্ষত্র (তারামন্ডল)

তথ্যসূত্র
---------

1. ↑  ঋগ্বেদ ১.৩.১-৩
2. ↑  ঋগ্বেদ ১.২২.২
3. ↑  ঋগ্বেদ ১.৩৪.১১

 * দে
* স
**২৮ নক্ষত্র**

  অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু •  পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া •  অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
**অপাং নপাত্** হলেন ইন্দো-ইরানীয় দেবতাদের মধ্যে একজন মহান ব্যক্তিত্ব। ঋগ্বেদে, অপাং নপাত্ হলেন সৃষ্টির আদি দেবতা। তিনি সকল নিত্যবস্তুর সৃষ্টিকর্তা (ঋগ্বেদ ২.৩৫.২ )। জরথুষ্ট্রপন্থীদের মতে, অপাং নপাত্ হলেন জলের দেবতা, বুর্জ।

সংস্কৃত ও আবেস্তীয় ভাষায় অপাং নপাত্-এর অর্থ "জলেদের পুত্র" ('অপ্' অর্থে জল)। সংস্কৃত ও আবেস্তীয় নপাত্ ("পৌত্র"), ল্যাটিন নেপোস্ (nepos) এবং ইংরেজি নেফিউ (nephew) শব্দগুলি সমোদ্ভব। কিন্তু, অপাং নপাত্ নামটিকে এট্রুস্কান নাথুন্স্ (Etruscan Nethuns), সেলটিক নেচান (Celtic Nechtan) এবং রোমান নেপচুন
(Roman Neptune) এর সাথেও তুলনা করা হয়।

আবেস্তার উনিশ যস্তে, অপাং নপাত্ "মানবজাতির সৃষ্টিকর্তা" রূপে আবির্ভূত হয়েছেন। এখানে সার্বভৌমত্বের গৌরব ভারেনাহ্ (Khvarenah)-এর সাথে অপাং নপাত্ এর সুস্পষ্ট যোগ রয়েছে কেননা ইনি ইরানীয় রাজাদের রাজকীয় গৌরব ভারেনাহ্ (Khvarenah)-এর সৃষ্টিকর্তা। ঋগ্বেদ ২.৩৫.২-এ, অপাং নপাত্ কে "আদি সৃষ্টিকর্তা" হিসাবে বর্ণনা করা হয়েছে যিনি বিশ্বজাগতিক জলের মধ্যে উৎপত্তিলাভ করেছেন।

তথ্যসূত্র
---------

1. 1 2
2. ↑  Studies in ancient technology by R. J. Forbes (page 12)

*

বহিঃসংযোগ[
----------

* "APĄM NAPĀT"। *Encyclopædia Iranica*।
* Apâm. Napât, Dîrghatamas and the Construction of the Brick Altar. Analysis of RV 1.143 in the homepage of Laszlo Forizs

| * দে
* স
ঋগ্বেদ |
| --- |
| মণ্ডল | 
১ •  ২ •  ৩ •  ৪ •  ৫ •  ৬ •  ৭ •  ৮ •  ৯ •  ১০ (পুরুষসূক্ত • নাসদীয় সূক্ত)
 |
| দেবদেবী | 
দেব (অগ্নি •  ইন্দ্র •  সোম •  ঊষা •  বাক •  মিত্র •  বরুণ •  অপাং নপাত্ •  রুদ্র) •  বিশ্বদেব •  মরুৎগণ •  অশ্বিনগণ
 |
| অসুর | বৃত্র •  শুষ্ণ • দাস •  দনু • দানব
 |
| নদনদী | 
সপ্তসিন্ধু •  নদীস্তুতি •  সরস্বতী •  সিন্ধু •  সরযূ •  রসা  •  যব্যস্বতী  •  দৃশদ্বতী
 |
| ঋষি | 
সপ্তর্ষি (গৃৎসমদ •  বিশ্বামিত্র •  বামদেব •  অত্রি •  অঙ্গিরা •  ভরদ্বাজ •  বশিষ্ঠ) • দীর্ঘতমস
 |

টেমপ্লেট:ইন্দো-ইরানীয় সংস্কৃতি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)

 |
| অন্যান্য | 
* সুডক (ফ্রান্স)
	+ ১

 |
**গুস্টাফ ষ্ট্রেজেমান** (১০ই মে, ১৮৭৮ - ৩রা অক্টোবর ১৯২৯) ২০শ শতাব্দীর প্রথম তিন দশকের একজন জার্মান রাজনীতিবিদ যিনি ১৯২৩ সালের আগস্ট থেকে নভেম্বর পর্যন্ত জার্মান ভাইমার প্রজাতন্ত্রের কানৎসলার (চ্যান্সেলর) ও ১৯২৩ থেকে ১৯২৯ সাল পর্যন্ত দেশটির পররাষ্ট্রমন্ত্রী হিসেবে দায়িত্ব পালন করেন। দুই বিশ্বযুদ্ধ-মধ্য পর্বে তিনি জার্মানির রাজনৈতিক অশান্তি-অস্থিতিশীলতা হ্রাস করেন এবং আন্তর্জাতিক সম্প্রদায়ের কাছে জার্মানির হৃতসম্মান পুনরুদ্ধার করেন। তাঁর প্রধান কৃতিত্ব ছিল জার্মানি এবং ফ্রান্সের মধ্যে পুনর্মিলন, যে জন্য তাকে ফ্রান্সের প্রধানমন্ত্রী আরিস্তিদ ব্রিয়ঁ-র সাথে যৌথভাবে ১৯২৬ সালে শান্তিতে নোবেল পুরস্কার প্রদান করা হয়। তিনি বার্লিন বিশ্ববিদ্যালয় এবং লাইপৎসিশ বিশ্ববিদ্যালয়ে শিক্ষালাভ করেন। তিনি উদারপন্থা এবং জাতীয়তাবাদের সমন্বয়ে নির্মিত একটি রাজনৈতিক দৃষ্টিভঙ্গির অধিকারী ছিলেন।

১৮৭৮ সালে বার্লিন শহরে জন্মগ্রহণকারী ষ্ট্রেজেমান পৌর কর্মকাণ্ডের বিশেষজ্ঞ ও অর্থনীতি বিষয়ক লেখক হিসেবে পরিচিত ছিলেন। ১৯০৭ সালে রাজনীতিতে প্রবেশ করে ষ্ট্রেজেমান ন্যাশনাল লিবারেল পার্টির প্রতিনিধিত্ব করে জার্মান আইনসভা রাইখষ্টাগের সর্বকনিষ্ঠ সদস্য নির্বাচিত হন। প্রথম বিশ্বযুদ্ধের সময় তিনি জার্মানির সাম্রাজ্যবাদী উচ্চাভিলাষের পক্ষে ছিলেন। বিশ্বযুদ্ধে জার্মানির পরাজয় ও জার্মানিতে রাজতন্ত্রের অবসানের পরে ষ্ট্রেজেমান প্রজাতন্ত্রী সরকার ব্যবস্থার সাথে মানিয়ে নেন, তবে ভের্সাইয়ের চুক্তির তীব্র বিরোধিতা করেন। প্রথম বিশ্বযুদ্ধে জার্মানির পরাজয়ের পর তিনি ১৯১৮ সালে জার্মান পিপলস পার্টি (ডিভিপি) প্রতিষ্ঠা করেন ও অন্যান্য গণতন্ত্রপন্থী দলগুলির সাথে কোয়ালিশন গঠনের চেষ্টা করেন। ১৯২৩ সালে একটি কোয়লিশন সরকারের চ্যান্সেলর এবং পরবর্তীতে আরেকটি সরকারের পররাষ্ট্রমন্ত্রী হিসাবে তিনি মিত্রশক্তিদের সাথে মিমাংসা করার নীতি অবলম্বন করেন, ফরাসি-বেলজীয় দখলের নিষ্ক্রিয় প্রতিরোধ পরিত্যাগ করেন এবং অতি-মুদ্রাস্ফীতি মোকাবেলায় রেন্টেনমার্কের প্রবর্তন করেন। ১৯২৩ সালে কয়েক মাসের ব্যবধানে তাঁর কোয়ালিশন সরকারের পতন ঘটলেও তিনি পরবর্তী সরকারে ভিলহেল্ম মার্কসের অধীনে পররাষ্ট্রমন্ত্রী হিসাবে কাজ অব্যাহত রাখেন।

ষ্ট্রেজেমানের কূটনৈতিক সাফল্যের মধ্যে রয়েছে ১৯২৪ থেকে ১৯২৮ সাল পর্যন্ত ডওস অ্যান্ড ইয়াংস প্ল্যানের মাধ্যমে জার্মানির ক্ষতিপূরণ হ্রাস করা; ১৯২৫ সালের লোকার্নো চুক্তির মাধ্যমে সম্মিলিত জাতিপুঞ্জে (লিগ অফ নেশনসে) জার্মানির সদস্যপদ নিশ্চিত করা; ১৯২৬ সালের বার্লিন চুক্তির দ্বারা সোভিয়েত ইউনিয়নের সাথে সম্পর্ক উন্নত করা এবং ১৯২৮ সালের কেলগ-ব্রিয়ঁ চুক্তির দ্বারা যুদ্ধ প্রত্যাখান করে শান্তিপূর্ণ সংঘাত সমাধানের পক্ষে অবস্থান নেন। স্বাস্থ্যের অবনতি হওয়া সত্ত্বেও, তিনি 1929 সালে 51 বছর বয়সে তার মৃত্যুর আগে ক্ষতিপূরণ আরও কমানোর জন্য তরুণ পরিকল্পনা নিয়ে আলোচনা করেছিলেন।

১৯২৯ সালের ৩রা অক্টোবর তিনি বার্লিনে মাত্র ৫১ বছর বয়সে মৃত্যুবরণ করেন।

তথ্যসূত্র
---------



| * দে
* স
১৯২৬ খ্রিস্টাব্দের নোবেল পুরস্কার বিজয়ী |
| --- |
| রসায়ন | 
* থেওদোর স্ভে‌দবারি (সুইডেন)

 |  |
| সাহিত্য | 
* গ্রাৎসিয়া দেলেদ্দা (ইতালি)

 |
| শান্তি | 
* আরিস্তিদ ব্রিয়ঁ (ফ্রান্স)
* গুস্টাফ ষ্ট্রেজেমান (জার্মানি)

 |
| পদার্থবিজ্ঞান | 
* জঁ-বাতিস্ত পেরাঁ (ফ্রান্স)

 |
| চিকিৎসাবিজ্ঞান | 
* ইয়োহ্যানেস ফিবিগার (ডেনমার্ক)

 |
| 
নোবেল পুরস্কার বিজয়ী
১৯২১
১৯২২
১৯২৩
১৯২৪
১৯২৫
**১৯২৬** 
১৯২৭
১৯২৮
১৯২৯
১৯৩০
১৯৩১
 |
লিব্রেঅফিস, একটি ওপেন সোর্স অফিস স্যুট
স্ক্রিনশট ওপেনঅফিস.অর্গ
**অফিস স্যুট**, যা **অফিস সফটওয়্যার স্যুট** নামেও পরিচিত, উত্পাদনশীলতা সফ্টওয়্যারের সংকলন, যা জ্ঞান কর্মীরা ব্যবহার করে।
প্রোগ্রাম সাধারণত একসাথে বিতরণ করা হয়, যাতে একই ধরনের ইউজার ইন্টারফেস থাকে, সাধারণত একে অপরের সাথে যোগাযোগ করতে পারে, কখনও কখনও অপারেটিং সিস্টেম স্বাভাবিকভাবে অনুমতি দেয় না।

অফিস স্যুট সংকলন
----------------

বর্তমান অফিসে সংকলনের বিভিন্ন সংকলনে বিস্তৃত থাকে. সাধারনভাবে, মূল সংকলনগুলি :

* ওয়ার্ড প্রসেসর
* স্প্রেডশিট
* উপস্থাপনা

কম ব্যবহৃত অফিস সংকলনের মধ্যে থাকে:

* ডেটাবেজ
* গ্রাফিক্স স্যুট
* ডেস্কটপ পাবলিশিং সফটওয়্যার
* ফরমুলা এডিটর
* ডায়াগ্রামিং সফটওয়্যার
* ই-মেল ক্লায়েন্ট
* যোগাযোগ
* ব্যক্তিগত তথ্য ম্যানেজার
* নোট গ্রহণ
* Groupware
* প্রকল্প ব্যবস্থাপনা সফটওয়্যার
* ওয়েব লগ বিশ্লেষণ সফটওয়্যার

তথ্যসূত্র
---------

আরও দেখুন
---------

বহিঃসংযোগ
---------

* DMOZ / Office Suites  ওয়েব্যাক মেশিনে আর্কাইভকৃত ১৫ মার্চ ২০১৭ তারিখে
* Comparison of online office suite with reviews and cost[*স্থায়ীভাবে অকার্যকর সংযোগ*]
* Review: Open-Source Office Suites Compared  ওয়েব্যাক মেশিনে আর্কাইভকৃত ৫ জুন ২০০৯ তারিখে
**অফিসিয়াল সিক্রেটস অ্যাক্ট, ১৯২৩** এ আইনের ৩ ধারায় বলা হয়েছে, নিষিদ্ধ স্থানে যদি কেউ যায় বা যেতে উদ্যত হয় কিংবা ওই স্থানের কোনো নকশা বা স্কেচ তৈরি করে বা কোনো গোপন তথ্য সংগ্রহ বা প্রকাশ করে তবে সে অপরাধী হবে। ৩ (ক) ধারায় বলা হয়েছে যে, নিষিদ্ধ স্থানের কোনো ফটো, স্কেচ বা নকশা কেউ প্রকাশ করতে পারবে না। ৪ ধারায় বলা হয়েছে যে, কোনো বিদেশী এজেন্টের সঙ্গে যোগাযোগ করে খবর সংগ্রহ করা যাবে না। আইনের ৫ ধারায় বলা হয়েছে, কোনো নিষিদ্ধ এলাকা ও সরকার ঘোষিত কোনো এলাকা সম্পর্কীয় কোনো গোপনীয় অফিসিয়াল কোড বা পাসওয়ার্ড বা কোনো স্কেচ, প্ল্যান, মডেল, আর্টিকেল, নোট, দলিলপত্র অথবা তথ্য কোনো ব্যক্তি আইনসঙ্গত দখলে বা নিয়ন্ত্রণে রেখেও যদি যথাযথ সতর্কতা অবলম্বন না করে, যদি অন্য কোনো ব্যক্তির নিকট হস্তান্তর করে, তার নিয়ন্ত্রণাধীন তথ্যাদি অন্য কোনো বিদেশি রাষ্ট্র ব্যবহার করে, তাতে সেই ব্যক্তি অপরাধী হবে। 

৫ (ক) উপধারা অনুযায়ী কোনো প্রতিরক্ষা নির্মাণকাজ, অস্ত্রাগার, নৌ, স্থল বা বিমান বাহিনীর স্থাপনা বা স্টেশন বা খনি, মাইনক্ষেত্র, কারখানা, ডকইয়ার্ড, ক্যাম্প বা বিমান বা গোপনীয় অফিসিয়াল কোড সংক্রান্ত অপরাধে শাস্তি মৃত্যুদণ্ড অথবা ১৪ বছর কারাদণ্ড। অন্যান্য অপরাধের ক্ষেত্রে দুই বছর কারাদণ্ড।

তথ্যসূত্র
---------

1. ↑
**অবধ অসম এক্সপ্রেস** একটি এক্সপ্রেস ট্রেন যা মূলত ভারতীয় রেলওয়ে-উত্তর সীমান্ত রেল অঞ্চলে পড়েছে। ট্রেনটি ভারতের নতুন তিনসুকিয়া এবং লালগড় জংশনের মধ্যে আসা যাওয়া করে থাকে। বর্তমান সময় পর্যন্ত রেল গাড়িটি একটি খুব বিরল রেকর্ডের অধিকারী। রেল গাড়িটি প্রতিদিন চলা ভারতের সবচেয়ে দীর্ঘ যাত্রার রেলগাড়ী হিসাবে পরিচিত যা প্রায় ৩০৭২ কিলো মিটার দুরত্ব অতিক্রম করে ৬৭ ঘণ্টা ১৫ মিনিটের যাত্রাতে (প্রায় ৩ দিন ব্যাপী)। 

রেল গাড়িটি যখন নতুন তিনসুকিয়া থেকে লালগড় জংশনে গমন করে তখন ১৫৯০৯ নাম্বারটি ধারণ করে যাত্রা করে এবং ফিরতি পথে ১৫৯১০ নাম্বারটি ধারণ করে আসে। রেল গাড়িটি ৯ টি রাজ্যকে সেবা প্রদান করে থাকে। যেগুলি হলো আসাম, নাগাল্যান্ড, পশ্চিমবঙ্গ, বিহার, উত্তরপ্রদেশ, দিল্লী, হরিয়ানা, পাঞ্জাব এবং রাজস্থান।

বগি সমূহ
--------

১৫৯০৯/১০ নিউ তিনসুকিয়া লালগড় অবধ আসাম এক্সপ্রেসের বর্তমান বহরে আছে ১ টি এসি, ২ টি টায়ার, ২ টি এসি ৩ টায়ার, ১১ টি স্টিপার ক্লাস, ৪ টি সাধারণ ইউনিভার্সড এবং ২ টি বসার জাগেজ র‍্যাক। এর বাইরে ট্রেনটি বহন করে প্যান্টি কার কোচ, এবং ৪ টি উচ্চ মান সম্পন্ন পার্সেল ভ্যান। ভারতীয় রেল ব্যবস্থার যে জিনিসটি প্রায়শই ঘটে থাকে তা হলো ভারতীয় রেলওয়ে চাইলে চাহিদা অনুযায়ী বগির ভেতরের সাজস্বজ্জা পরিবর্তন সাধন করতে পারেন সাথে সাথে বগির সংথ্যা কিম্বা বগির ধরন।

সেবাসমূহ
--------

১৫৯০৯ নিউ তিনসুকিয়া লালগড় অবধ আসাম এক্সপ্রেস প্রায় ৩০৭৩ কিলোমিটার পথ পাড়ি দেয় ৬৭ ঘণ্টা ০৫ মিনিটে [ ৪৫.৯০ কিমি/ঘণ্টা ২৯ মাইল প্রতি ঘণ্টায়] এবং ৬৭ ঘণ্টা ১৫ মিনিটে ৫৯০১০ লালগর নিউ তিনসুকিয়া অবধ আসাম এক্সপ্রেস নামে [৪৬.৩২ কিমি/ঘণ্টা (২৯ মাইল প্রতি ঘণ্টায়)] ফেরৎ আসে। ট্রেনটিতে একটি প্রেন্ট্রি কার কোচ আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১১০ কিলোমিটার প্রতি ঘণ্টায় এবং সর্বনিম্ন গতিসীমা থাকে ৪৬.১১ কিলোমিটার প্রতি ঘণ্টায়।

১৫৯০৯/১০ নিউ তিনসুকিয়া লালগড় অবধ আসাম এক্সপ্রেস চলাচল করে নিউ তিনসুকিয়া জংশন হয়ে দিমাপুর, লামডিং জংশনম গোয়াহাটি, নিউ কোচবিহার, নিউ জালালপুর, স্টুয়ার্ড জংশন থেকে লালগর জংশন। এটার ভাটিন্ডা জংশনে দিকে যাত্রা করার স্বাধিনতা রয়েছে।

ইঞ্জিনসমূহ
----------

যেহেতু ট্রেনটি বিশাল একটি পথ অতিক্রম করে যা তড়িৎতায়িত নয় সেহেতু এটি শিলিগুরী ভিত্তিক ডব্লিইউডিপি ৪বি ইঞ্জিন ব্যবহার করে এটির সমগ্র যাত্রাপথে।

সময়সূচি
--------

১৫৯০৯ নতুন তিনসুকিয়া লালগড় অবধ আসাম এক্সপ্রেস নতুন তিনসুকিয়া জংশন ছেড়ে যায় প্রতিদিন ভারতীয় সময় সকাল ১০:৪০ ঘটিকায় এবং লালগড় জংশন পৌছে চতূর্থ দিন ভারতীয় সময় সকাল ০৫:৪৫ ঘটিকায়। ১৫৯১০ লালগর নতুন তিনসুকিয়া অবধ আসাম এক্সপ্রেস লালগড় জংশন ছেড়ে যায় প্রতিদিন ভারতীয় সময় সন্ধা ১৯:৪৫ ঘটিকায় এবং নতুন তিনসুকিয়া জংশন পৌছে যাত্রার চতুর্থ দিন বিকাল ১৫:০০ ঘটিকায়।

তথ্যসূত্র
---------

1. ↑  "Awadh Assam Express"। flickr.com। সংগ্রহের তারিখ ১৭ ডিসেম্বর ২০১৫।
2. ↑  "15909/Avadh Assam Express"। indiarailinfo.com। সংগ্রহের তারিখ ১৭ ডিসেম্বর ২০১৫।
3. ↑  "Avadh Assam Express Services"। cleartrip.com। ৩১ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৫।
4. ↑  "15910/Avadh Assam Expres"। indiarailinfo.com। সংগ্রহের তারিখ ১৭ ডিসেম্বর ২০১৫।
**অবধি রন্ধনশৈলী** (হিন্দি: अवधी पाक-शैली, উর্দু: اودھی کھانا‎‎) উত্তর ভারতের অবধ অঞ্চলের একটি রন্ধনশৈলী। লখনউয়ের রান্নার ধরণগুলি মধ্য এশিয়া, মধ্যপ্রাচ্য ও উত্তর ভারতের মতোই যেখানে নিরামিষ ও আমিষভোজী উভয় ধরনের খাদ্য পদই রয়েছে। অবধ অঞ্চল মুঘল রান্নার কৌশল দ্বারা ব্যাপকভাবে প্রভাবিত হয়েছে এবং লখনউয়ের রন্ধনশৈলী মধ্য এশিয়া, কাশ্মীর, পাঞ্জাব ও হায়দ্রাবাদের সাথে মিল রয়েছে। শহরটি এর নবাবি খাবারের জন্যও পরিচিত।

প্রাথমিক ইতিহাস
---------------

অবধের *বাবুর্চি* (শেফ) ও *রাকাবদাররা* (গুরুপাক বাবুর্চি) রান্নার দম শৈলী বা ধীর আগুনে রান্না করার শিল্প উদ্ভাবন করেছিলেন, যা আজ লখনউ-এর সমার্থক হয়ে উঠেছে। কাবাব, কোরমা, বিরিয়ানি, কালিয়া, নাহারী-কুলচা, জর্দা, শেরমাল, রুমালি রোটি ও ওয়ারকি পরাঠার মতো বিস্তৃত পদের মধ্যে তাদের বিস্তার ছিল। অবধ রন্ধনশৈলীর সমৃদ্ধি কেবল রান্নার বৈচিত্র্যের মধ্যেই নয় বরং মাটন, পনির ও সমৃদ্ধ মশলার মতো ব্যবহৃত উপাদানগুলির মধ্যেও রয়েছে, যার মধ্যে এলাচ ও জাফরান রয়েছে।

*অবধের কাবাব*
কাবাব অবধের অবিচ্ছেদ্য অংশ। লখনউ তার কাবাব নিয়ে গর্বিত। অবধি রন্ধনশৈলীতে বিভিন্ন ধরনের জনপ্রিয় কাবাব রয়েছে। কাকোরি কাবাব, গালাওয়াত কে কাবাব, শামি কাবাব, বটি কাবাব, পাতিলি-কে-কাবাব, ঘুটওয়া কাবাব ও সিখ কাবাব পরিচিত প্রকরণগুলির মধ্যে রয়েছে। 

অবধি রন্ধনশৈলীর কাবাব পাঞ্জাবের কাবাব থেকে আলাদা কারণ অবধি কাবাব পাঞ্জাবের একটি তন্দুরে ভাজা করার বিপরীতে একটি চুলায় এবং কখনও কখনও একটি রন্ধনপাত্রে ভাজা করা হয়। অবধি কাবাবগুলিকে "চুলা" কাবাবও বলা হয় যেখানে পাঞ্জাবের কাবাবগুলিকে "তন্দুরি" কাবাব বলা হয়।

তথ্যসূত্র
---------

1. ↑  "Heaven on Your Plate: From kebabs to biryani, food is serious business in Lucknow"। ২৩ এপ্রিল ২০১৭।
2. ↑  Mukherjee, Soma (২০০১)। *Royal Mughal Ladies and Their Contributions*। আইএসবিএন 9788121207607। সংগ্রহের তারিখ ৬ মার্চ ২০১৫।
3. ↑  The Sunday Tribune – Spectrum – Lead Article. *The Tribune*. (13 July 2003). Retrieved 2012-08-06.
***ডাইকস অ্যাণ্ড গর্গনস*** ছিল একটি লেসবিয়ান নারীবাদী এবং লেসবিয়ান-বিচ্ছিন্নতাবাদী পত্রিকা। এটি ১৯৭৩ সালে ক্যালিফোর্নিয়ার বার্কলেতে প্রতিষ্ঠিত হয়েছিল। এর প্রকাশনা বন্ধ হয় ১৯৭৬ সালে।

ইতিহাস
------

প্রকাশনাটি লেসবিয়ান-নারীবাদী আন্দোলনের মধ্যে বর্ণবাদ এবং শ্রেণীবাদের সমালোচনা করেছিল, পুরুষ-শাসিত সমাজতান্ত্রিক দলগুলির সমালোচনা করেছিল এবং লেসবিয়ান সংগঠনগুলিতে ট্রান্স মহিলাদের উপস্থিতির বিরোধিতা করেছিল। *ডাইকস অ্যাণ্ড গর্গনস* লেসবিয়ান-নারীবাদীদের ঐতিহ্যগত নারীত্বকে প্রত্যাখ্যান করার জন্য উৎসাহিত করেছে, সেখানে পরামর্শ দেওয়া হয়েছে যে নারীবাদ ও লেসবিয়ান দৃশ্যমানতার প্রকাশ হিসাবে নারীরা সীমাবদ্ধ নারীত্বের পোশাক প্রত্যাখ্যান করবে এবং তাদের চুল ছোট করে কাটবে : "সময় এসেছে 'নারীবাদী' নারীদের সাথে মিশে যাওয়া বন্ধ করার, অদৃশ্য সংখ্যালঘু হওয়া বন্ধ করার।" *ডাইকস অ্যাণ্ড গর্গনসের* অনেক সদস্য বশ্যতামূলক নারীত্বকে প্রত্যাখ্যান করার জন্য পার্স, ব্লাউজ এবং হিলের ব্যবহার পরিহার করে বেছে নিয়েছিলেন পরিবর্ত ব্যবহারিক পোশাক। সেগুলি প্রায়শই হত পুরুষদের পোশাক, যেমন পকেট সহ লেভি জিন্স এবং পুরুষদের বুট। একজন সদস্য ব্যাখ্যা করেছিলেন যে এটি হচ্ছে নারীর ক্ষমতায়নের উদ্দেশ্যে, পুরুষদের অনুকরণ করা এর উদ্দেশ্য নয়: "আমি যা করেছি তা কোন পুরুষালি ভাবমূর্তি নয়। এটা সুবিধাজনক এবং ব্যবহারিক। আমি যে পোশাক পরিধান করি তা আমাকে আমার নিজের ক্ষমতা জানতে সাহায্য করে।"

অটোস্ট্র্যাডল *ডাইকস অ্যাণ্ড গর্গনসকে* একটি লেসবিয়ান-নারীবাদী প্রকাশনা হিসাবে বর্ণনা করেছেন যা "অস্পষ্টতায় বিবর্ণ হয়ে গিয়েছিল অথবা দুর্ভাগ্যবশত সবেমাত্র নিঃশ্বাস ফেলেছিল", "এটা খুব দুর্ভাগ্যজনক দুঃখজনক" কারণ *ডাইকস অ্যাণ্ড গর্গনস* একটি "বিস্ময়কর নাম" ছিল।

*ডাইকস অ্যাণ্ড গর্গনস* পত্রিকাকে ডিজিটাল করা হয়েছে এবং ব্রিন মার কলেজের ডিজিটাল সংগ্রহে যোগ করা হয়েছে।

আরও দেখুন
---------

* লেসবিয়ান সাহিত্য
* মার্কিন যুক্তরাষ্ট্রে লেসবিয়ান সাময়িকীর তালিকা

তথ্যসূত্র
---------

1. ↑  "Same Old Shit"। *University of California, Berkeley*। মে ১৯৭৩। সংগ্রহের তারিখ এপ্রিল ২৭, ২০১৯।
2. ↑  Hillman, Betty Luther (২০১৫)। *Dressing for the Culture Wars: Style and the Politics of Self-Presentation in the 1960s & 1970s*। University of Nebraska Press। আইএসবিএন 9780803269750।
3. ↑  "Our Legacy: Six Lesbian Magazines From The Then Before Now"। *Autostraddle*। ৬ সেপ্টেম্বর ২০১২। সংগ্রহের তারিখ এপ্রিল ২৭, ২০১৯।
4. ↑  "Digitizing Feminist and Lesbian Newspapers--and That's Just the Beginning"। *Bryn Mawr College*। সংগ্রহের তারিখ এপ্রিল ২৭, ২০১৯।

* ডিজিটাল ডিজিটাইজড ডাইকস অ্যাণ্ড গর্গনস সংগ্রহ প্রকাশ করুন

টেমপ্লেট:লেসবিয়ান নারীবাদ